
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση προσωρινής αποζημίωσης 
ιδιοκτητών έκτασης που βρίσκεται στην περιοχή του 
Δήμου Παλ. Φαλήρου και που απαλλοτριώθηκε υπέρ 
και με δαπάνη του ΟΣΚ, με σκοπό την ανέγερση διδα¬ 
κτηρίου του 9ου Δημ. Σχολ. Παλ. Φαλήρου . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός ειδικών όρων και περιορισμών δόμησης 
των οικοπέδων του οικισμού Οίας της νήσου Θήρας 
(Ν. Κυκλάδων) . 2 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Γ1/Φ.54689/11423 (1) 

Ειδοποίηση για παρακατάθεση προσωρινής αποζημίωσης 
ιδιοκτητών έκτασης που βρίσκεται στην περιοχή του 
Δήμου Παλ. Φαλήρου και που απαλλοτριώθηκε υπέρ 
και με δαπάνη του ΟΣΚ, με σκοπό την ανέγερση διδα¬ 
κτηρίου του 9ου Δημ. Σχολ. Παλ. Φαλήρου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία 


Οργανισμός Σχολικών Κτιρίων, που εδρεύει στην Αθήνα 
και επί της οδού Φαβιέρου 30, ειδοποιεί ότι σύμφωνα με 
την 1044724/3107/0010/17.6.91 (ΦΕΚ 451 /Δ/16.7.91) 
κοινή απόφαση των Υπουργών Παιδείας - θρησκευμάτων 
και Οικονομικών, για την κήρυξη αναγκαστικής απαλλοτρί¬ 
ωσης, υπέρ και με δαπάνη του ΟΣΚ έκτασης εμβαδού 
2.069 μ 2 που βρίσκεται στην περιοχή του Δήμου Π. Φαλή¬ 
ρου και μεταξύ των δρόμων Φαέθωνος, Χαρίτων και Καρ- 
τσιβάνη (τμ. Ο.Τ. 89α) και προορίζεται για την ανέγερση 
διδακτηρίου του 9ου Δ.Σ. Παλ. Φαλήρου κατέθεσε στο 
Ταμείο Παρακαταθηκών και Δανείων υπέρ των δικαιούχων 
ιδιοκτητών την προσωρινή αποζημίωση που καθορίσθηκε 
σύμφωνα με την 395/13.5.92 Απόφ. του Μονομελούς 
Πρωτοδικείου Αθηνών και εκδόθηκε το 1932/15.6.93 
γραμμάτιο σύστασης παρακαταθήκης για ποσό 175. 
865.000 δρχ. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Η Αντιπρόεδρος Δ.Σ. 

ΔΙΟΝΥΣΙΑ ΠΑΠΑΪΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Καθορισμός ειδικών όρων και περιορισμών δόμησης των 
οικοπέδων του οικισμού Οίας της νήσου Θήρας (Ν. Κυ¬ 
κλάδων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Τις διατάξεις των άρθρων 9 και 11 του ν. δ/τος της 
17.7.1923 «Περί σχεδίων πόλεων κ.λπ.» (Α' 228) όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 4 (παρ. 1)τουν. 1577/1985 
«Γενικός Οικοδομικός Κανονισμός» (Α' 210). 

3. Τις διατάξεις του εδ. γ του άρθρου 1 του π.δ./τος 
161/1984 «Ανακατανομή αρμοδιοτήτων των Υπουργείων 
Πολιτισμού και Επιστημών και Χωροταξίας Οικισμού και 
Περιβάλλοντος (Α' 54). 

4. Την 2/1992 (πρακτικό 1) γνωμοδότηση του Κοινοτι¬ 
κού Συμβουλίου Οίας. 

5. Την από 25.5.1992 εισήγηση και την από 
24.10.1991 αιτιολογική έκθεση της Διεύθυνσης Πσλεο- 
δομικού Σχεδιασμού - Τμήμα Παραδοσιακών Οικισμών. 

6. Την 344/10.6.1992 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

7. Το υπ’ αριθ. οικ./70430/5669/22.6.1992 έγγραφο 
του Υπουργείου Περιβάλλοντος Χωροταξίας και Δημοσίων 
Έργων, και το γεγονός ότι παρήλθε άπρακτη η προβλεπό- 
μενη από τη διάταξη του εδ. γ του άρθρου 1 του π.δ/τος 
161/1984 (Α' 54) δίμηνη προθεσμία για την γνωμοδότηση 
του Υπουργείου Πολιτισμού. 

8. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /1992 
(Α' 154) και το γεγονός ότι από τις διατάξεις αυτού του δ/ 
τος δεν προκαλείται δαπάνη σε βάρος του κρατικού προϋ¬ 
πολογισμού και του οικείου Ο.Τ.Α. 

9. Την 128/1993 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Αρθρο 1 

Οι ειδικοί όροι και περιορισμοί δόμησης των οικοπέδων 
του προϋφιστάμενου του έτους 1923 οικισμού Οίας της 
Κοινότητας Οίας της νήσου Θήρας (Ν. Κυκλάδων) που 
έχει χαρκτηρισθεί ως-παραδοσιακός με το άρθρο 1 του 
από 19.10.1978 π.δ/γματος «Περί χαρακτηρισμού ως Πα¬ 
ραδοσιακών Οικισμών τινών του Κράτους κ.λπ.» (Δ' 594) 
και που καθορίστηκαν με το από 11.5.1989 Π. Δ/γμα (Δ' 
345) τροποποιούνται και καθορίζονται τα εξής: 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται κατά ζώνες Α και Β, όπως φαίνονται με κίτρινο και 
πορτοκαλί χρώμα αντίστοιχα στο σχετικό πρωτότυπο χρω¬ 
ματισμένο διάγραμμα σε κλίμακα 1:2.000 που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την 58872/1993 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν 
διάταγμα ως κάτωθι: 

Α. Ζώνη Α'. 

Η ζώνη αυτή περιλαμβάνει το κεντρικό - συνεκτικό και 


το υπόλοιπο τμήμα του οικισμού προ του 1923. 

1. Ελάχιστο πρόσωπο: δέκα τρία (13) μέτρα. 

Ελάχιστο εμβαδόν: εξακόσια (600) τ. μέτρα. 

2. Κατά παρέκκλιση της προηγουμένης παραγράφου 
θεωρούνται άρτια και οικοδομήσιμα: 

α) τα οικόπεδα του κεντρικού τμήματος τα οποία είχαν 
κατά τη δημοσίευσή του από 11.5.1989 π.δ/τος (Δ' 345): 

- Ελάχιστο πρόσωπο: δώδεκα (12) μέτρα. 

- Ελάχιστο εμβαδόν: τριακόσια (300) τ. μέτρα. 

β) τα οικόπεδα του κεντρικού τμήματος τα οποία στις 
13.11.1978 ημέρα δημοσίευσης του από 19.10.1978 
π.δ/τος (Δ’ 594) είχαν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ. μέτρα. 

γ) τα οικόπεδα του κεντρικού τμήματος τα οποία στις 
2.7.1968 ημέρα δημοσίευσης του από 15.6.1968 π.δ/τος 
(Δ' 111) είχαν: 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: εκατό (100) τ. μέτρα. 

δ) τα οικόπεδα του υπολοίπου τμήματος τα οποία στις 
13.11.1978 ημέρα δημοσίευσης του από 19.10.1978 
π.δ/τος (Δ' 594) είχαν: 

- Ελάχιστο πρόσωπο: δώδεκα (12) μέτρα. 

- Ελάχιστο εμβαδόν: τριακόσια (300) τ. μέτρα. 

3) Το μέγιστο ποσοστό κάλυψης και ο συντελεστής δό¬ 
μησης των οικοπέδων καθορίζεται ως εξής: 

α) Για οικόπεδα μέχρι 200 τ.μ. μέγιστο ποσοστό κάλυ¬ 
ψης ογδόντα τοις εκατό (80%) της επιφάνειας τους και 
συντελεστής δόμησης οκτώ δέκατα (0,8). 

Η καλυπτόμενη επιφάνεια του οικοπέδου δεν μπορεί να 
υπερβαίνει τα 120 τ.μ. 

β) Για οικόπεδα έως 300 τ.μ. μέγιστο ποσοστό κάλυψης 
εξήντα τοις εκατό (60%) της επιφάνειας τους και συντε¬ 
λεστής δόμησης οκτώ δέκατα (0,8). 

Η καλυπτόμενη επιφάνεια του οικοπέδου δεν μπορεί να 
υπερβαίνει τα 150 τ.μ. και η συνολική επιφάνεια ορόφων 
του κτιρίου δεν μπορεί να υπερβαίνει τα 180 τ.μ. 

γ) Γ ια οικόπεδα μεγαλύτερα των 300 τ.μ. μέγιστο ποσο¬ 
στό κάλυψης πενήντα τοις εκατό (50%) της επιφάνειας 
τους και συντελεστής δόμησης έξι δέκατα (0,6). 

δ) Τα οριζόμενα ως άνω ποσοστά κάλυψης 50% και 
60% προσαυξάνονται κατά 10% ήτοι (σε 60% και 70%) 
αντίστοιχα σε περίπτωση εφαρμογής του άρθρου 41 του 
ν. 1337/1983. 

ε) Η συνολική επιφάνεια ορόφων του κτιρίου δεν μπορεί 
να υπερβαίνει τα 400 τ.μ. 

4. Μέγιστο επιτρεπόμενο ύψος των κτιρίων: επτά μέτρα 
(7,00 μ.) μετροϋμενο από την τελική φυσική στάθμη του* 
εδάφους σε κάθε σημείο του κτιρίου. 

Εάν η τελική κάλυψη γίνεται με θόλο το μέγιστο ύψος 
του κτιρίου επιτρέπεται να προσαυξάνεται με το ύψος του 
θόλου χωρίς να υπερβαίνει συνολικά τα 8,50 μ. 

Σε περίπτωση εφαρμογής του άρθρου 41 του ν. 1337/ 
1983 δεν επιτρέπεται υπέρβαση του ως άνω επιτρεπομέ- 
νού ύψους. 

Β. Ζώνη Β' 

Περιοχή καλντέρας (Πυκνοδομημένο τμήμα του οικι¬ 
σμού προ του 1923). 

1. Ελάχιστο πρόσωπο: είκοσι πέντε (25) μέτρα. 
Ελάχιστο εμβαδόν: δύο χιλιάδες (2.000) τ. μέτρα. 

2. Κατά παρέκκλιση της προηγουμένης παραγράφου 1 
θεωρούνται άρτια και οικοδομήσιμα: 

α) τα οικόπεδα τα οποία στις 13.11.1978 ημέρα δημο¬ 
σίευσης του από 19.10.1978 π.δ/τος (Δ' 594) είχαν: 

- Ελάχιστο πρόσωπο: δώδεκα (12) μέτρα. 

- Ελάχιστο εμβαδόν: τριακόσια (300) τ. μέτρα και 

β) τα οικόπεδα τα οποία στις 2.7.1968 ημέρα δημοσίευ¬ 
σης του από 15.6.1968 π.δ/τος (Δ' 111) είχαν: 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: εκατό (100) τ. μέτρα. 

3. Το μέγιστο ποσοστό κάλυψης και ο συντελεστής δό¬ 
μησης των οικοπέδων καθορίζεται ως εξής: 

α) Μέγιστο ποσοστό κάλυψης: πενήντα τοις εκατό 
(50%) της επιφάνειας τους. 

β) Συντελεστής δόμησης: πέντε δέκατα (0,5). 

γ) Το παραπάνω ποσοστό κάλυψης προσαυξάνεται κατά 
10% σε περίπτωση εφαρμογής του άρθρου 41 του ν. 
1337/1983. 

δ) Η συνολική επιφάνεια ορόφων του κτιρίου δεν μπορεί 
να υπερβαίνει τα 400 τ.μ. 

4. Μέγιστο επιτρεπόμενο ύψος των κτιρίων: επτά (7) 
μέτρα μετρούμενο από την τελική φυσική στάθμη του 
εδάφους σε κάθε σημείο του κτιρίου. Εάν η τελική κά¬ 
λυψη γίνεται με θόλο το μέγιστο ύψος του κτιρίου επιτρέ¬ 
πεται να προσαυξάνεται με το ύψος του θόλου και χωρίς 
να υπερβαίνει συνολικά τα 8,5 μ. 

Ειδικότερα για τα κτίρια που ανεγείρονται σε οικόπεδα 
που βρίσκονται κάτω από τον κεντρικό δρόμο ο οποίος 
διέρχεται από τα υψηλότερα σημεία του φρυδιού της Καλ- 
ντέρας, περιορίζονται μέσα στο ιδεατό στερεό που καθο¬ 
ρίζεται: 

α) από το οριζόντιο επίπεδο της επιφάνειας του κεντρι¬ 
κού δρόμου. 

β) από κεκλιμένο επίπεδο με κλίση 30% που ξεκινάει 
από απόσταση 3 μέτρων από την διαμορφωμένη οικοδο¬ 
μική γραμμή του επάνω δρόμου. 

γ) Από κατακόρυφα επίπεδα που περνούν από τα όρια 
του οικοπέδου. 

Είναι δυνατόν η απόσταση των 3μ. που αναφέρεται στο 
εδάφιο β βα αυξηθεί μέχρι 5 μ. εφόσον η επί πλέον επιφά¬ 
νεια του δώματος από τη διαμορφωμένη οικοδομική γραμμή 
των τριών μέτρων (3,00 μ.) από την άκρη του δώματος παρα- 
χωρείται στην Κοινότητα με συμβολαιογραφική πράξη κατά 
χρήση χωρίς αντάλλαγμα προκειμένου να αποτελέσει συνέ¬ 
χεια του υφιστάμενου κοινοχρήσου χώρου απαγορευομένης 
της τοποθέτησης τραπεζοκαθισμάτων. 

- Στη διαμορφωμένη οικοδομική γραμμή ή στο όριο του 
κοινοχρήστου χώρου που περιγράφεται παραπάνω επι¬ 
τρέπεται η περίφραξη με τοίχο μεγίστου ύψους ογδόντα 
εκατοστών του μέτρου (0,80 μ.). 

- Πάνω από το ιδεατό στερεό που περιγράφεται παρα¬ 
πάνω δεν επιτρέπεται να εξέχουν στηθαία, θόλοι, εξώ¬ 
στες, τέντες ή άλλες μόνιμες ή κινητές κατασκευές, με 
εξαίρεση την περίφραξη που περιγράφεται στην προη¬ 
γούμενη παράγραφο και κατακόρυφα γραμμικά αρχιτε¬ 
κτονικά στοιχεία όπως καπνοδόχοι κ.λπ. 

δ) Μετά το πρώτο οικόπεδο που εφάπτεται του κεντρι¬ 
κού δρόμου του φρυδιού της Καλντέρας για τα υπόλοιπα 
κατάντι οικόπεδα ισχύει ο πιο κάτω περιορισμός ύψους: 

- Το ύψος της οικοδομής του εκάστοτε εξεταζομένου οι¬ 
κοπέδου δεν πρέπει να υπερβαίνει στη .στάθμη τυχόν υφι- 
σταμένης και διαμορφωμένης παλαιάς αυλής της ομόρου 
ιδιοκτησίας, ακολουθώντας την κλίση της Καλντέρας 
προς τα ανάντι. 


- Από την ανωτέρω διάταξη εξαιρούνται οι περιπτώσεις 
αναστηλώσεων ή ανακατασκευών με τους περιορισμούς 
που τίθενται από το παρόν διάταγμα. 

ε) Σε περίπτωση εφαρμογής του άρθρου 41 του ν. 
1337/1983 δεν επιτρέπεται υπέρβαση του ως άνω επι- 
τρεπομένου ύψους. 

Άρθρο 2 

Στις κατά το προηγούμενο άρθρο οριζόμενες Ζώνες Α 
και Β καθορίζονται οι παρακάτω μορφολογικοί όροι και πε¬ 
ριορισμοί δόμησης: 

1. Η τοποθέτηση του κτιρίου μέσα στο οικόπεδο γίνεται 
με τα παρακάτω κριτήρια: 

ά) Να μη βλάπτεται ο πολεοδομικός ιστός του οικισμού. 

β) Να προστατεύονται βασικά σημεία θέας των κοινο¬ 
χρήστων χώρων. 

γ) Να προστατεύεται κατά το δυνατόν η θέα των ομόρων 
οικοπέδων. 

Να μη διαμορφώνονται υποβαθμισμένοι ελεύθεροι χώ¬ 
ροι ανάμεσα σε όμορες ιδιοκτησίες. 

Η Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) εγκρίνει τη θέση του κτιρίου μέσα στο οικόπεδο 
και μπορεί να επιβάλλει μετά από αιτιολογημένη κρίση 
επιπλέον περιορισμούς ως προς την μορφή του όγκου των 
κτιρίων. 

2. Επιβάλλεται η διάσπαση του όγκου των κτιρίων μέχρι 
το πλήρη διαχωρισμό τους σε περισσότερα του ενός κτίρια 
όταν προκύπτει όγκος κτιρίου πάνω από 800μ3. 

3. Τα κτίρια του οικισμού στεγάζονται με δώμα ή θόλο ή 
συνδυασμό δώματος και θόλου. 

4. Απογορεύεται η κατασκευή κτιρίων επί υποστηλωμά- 
των (ΡΙΕΟΤΙ8). 

5. Απαγορεύεται η τοποθέτηση λυομένων οικιακών. 

6. Απαγορεύεται η ολοκλήρωση των οικοδομικών εργα¬ 
σιών στον όροφο πριν από την ολοκλήρωση των εξωτερι¬ 
κών επιχρισμάτων και την τοποθέτηση κουφωμάτων στο 
ισόγειο. 

- 7. Απαγορεύεται η κατασκευή ανοικτών εξωστών σε 
πρόβολο καθώς και η κατασκευή προστεγασμάτων (μαρ¬ 
κιζών). 

8. Το ελάχιστο εμφανές πάχος των τοξωτών κατα¬ 
σκευών (βόλτα ή καμάρες) ορίζεται σε 0,40 μ. 

9. Οι ανοιχτές κλίμακες δεν προσμετρώνται στον συντε¬ 
λεστή δόμησης και στην κάλυψη του οικοπέδου όπως και 
οι βοηθητικοί χώροι κάτω από αυτές.. < 

10. Επιβάλλεται η κατασκευή δεξαμενών νερού η επι¬ 
κάλυψη των οποίων δεν μπορεί να εξέχει πλέον των 0.80 
μ. από τη γύρω φυσική στάθμη του εδάφους. 

Οι δεξαμενές νερού δεν προσμετρώνται στο συντελε¬ 
στή δόμησης και την κάλυψν του οικοπέδου. 

. Ο ελάχιστος όγκος της δεξαμενής αντιστοιχεί αντιστοι¬ 
χεί στο 35% της συνολικής επιφάνειας συλλογικής (δώμα 
και βεράντες υπερκείμενες της δεξαμενής) για τα ξενο¬ 
δοχεία και λοιπά κτίρια τουριστικής χρήσης, και στο 30% 
για την κατοικία. 

11. Οι υπόσκαφοι χώροι που βρίσκονται μέσα στα όρια 
της ιδιοκτησίας προσμετρώνται στον συντελεστή δόμη¬ 
σης οι δε υπόσκαφοι χώροι που επεκτείνονται πέραν του 
περιγράμματος της οικοδομής προσμετρώνται στην κά¬ 
λυψη. 

Κατά τη θεμελίωση νέων κτιρίων ή κατα την αναστή- 

λωση ερειπωμένων κτιρίων πάνω από υπόσκαψα πρέπει 
να ελέγχεται η ψέρουσα ικανότητα των υπόσκαψων, 
ύστερα από τεκμηριωμένη γεωτεχνική μελέτη στην οποία 
προσδιορίζεται η τυχόν ύπαρξη, το μέγεθος της διατομής το 
μήκος και το βάθος των υπόσκαψων με κατάλληλες γεωφυσι¬ 
κές και εδαφοτεχνικές μεθόδους και να λαμβάνονται τα απα¬ 
ραίτητα μέτρα προστασίας όπου απαιτούνται. 

Επίσης πρέπει να ελέγχονται ειδικότερα οι περιοχές 
όπου τα υπόσκαψα επεκτείνονται και σε όμορα οικό¬ 
πεδα. 

Όταν όμως τα υπόσκαψα δεν είναι ορατά αλλά σύμ¬ 
φωνα με πληροφορίες ή ενδείξεις από την γύρω περιοχή 
αυτά βρίσκονται κάτω από την υπό ανέγερση οικοδομή, 
κατά την κρίση της υπηρεσίας πρέπει να ζητείται από τον 
μελετητή της κατασκευής να γίνεται γεωτεχνική μελέτη ή 
γεωφυσικές διασκοπήσεις πριν την έκδοση της οικοδομι¬ 
κής άδειας. 

12. Απαγορεύεται η εσκαφή υποσκάφων χώρων πέραν 
των ορίων του οικοπέδου. 

13. Για τις νεοανεγειρόμενες οικοδομές με χρήση κα¬ 
τοικίας επιτρέπεται η κατασκευή υπογείου μέχρι 50% της 
κάλυψης μόνο υπό την προϋπόθεση κατασκευής δεξαμε¬ 
νής νερού σ’ αυτό. 

Για τα ξενοδοχεία και τα λοιπά κτίρια η κατασκευή υπο¬ 
γείου δεν μπορεί να υπερβαίνει τα ελάχιστα όρια προδια¬ 
γραφών που προβλέπονται για τις εν λόγω χρήσεις. 

Σε κάθε περίπτωση η στάθμη της οροφής του υπογείου 
δεν μπορεί να υπερβαίνει τα 0,60 μ. από το φυσικό έδα¬ 
φος, η δε επικοινωνία με το υπόγειο γίνεται μόνο με εσω¬ 
τερική κλίμακα. 

14. Απογορεύεται η προσθήκη καθ’ ύψους στα κτίρια 
αρωγής (θόλους) που έχουν κατασκευασθεί για την απο¬ 
κατάσταση των σεισμοπλήκτων. 

15. Η αναλογία των ανοιγμάτων στο σύνολο των όψεων 
του κάθε ορόφου δεν επιτρέπεται να υπερβαίνει το 20% 
με εξαίρεση το ισόγειο στην περίπτωση κατασκευής κατα¬ 
στημάτων, όπου μπορεί να είναι μεγαλύτερη. 

16. Τα κουφώματα στις όψεις οφείλουν να τηρούν τις 
παραδοσιακές αναλογίες και να είναι σύμφωνα με τα πρό¬ 
τυπα της περιοχής. 

Τα υπέρθυρα στις πόρτες και στους φεγγίτες μπορούν 
να είναι ευθύγραμμα ή τοξωτά. 

Τα κουφώματα των κτιρίων πρέπει να είναι ξύλινα και ει¬ 
δικότερα: 

Τα εξώφυλλα να είναι ταμπλαδωτά ή καρφωτά (σανι¬ 
δωτά) τα τζαμιλίκια'των παραθύρων να υποδιαιρούνται σε 
δύο τουλάχιστον καϊτια κατά την έννοια του ύψους. 

Τα ανοίγματα των καταστημάτων πρέπει να είναι περιο¬ 
ρισμένων διαστάσεων και τα κουφώματα να είναι ανάλο¬ 
γης κατασκευής με τα υπόλοιπα κουφώματα του κτιρίου. 

Τα εξωτερικά κουφώματα των κτιρίων επιβάλλεται να 
είναι μονόχρωμα. 

17. Επιτρέπονται τα παρακάτω λειτουργικά και μορφο- 
λογικά στοιχεία: 

α) Μαντώματα γύρω από τα ανοίγματα κατασκευασμένα 
από σοβά, πορόλιθο ή τοπική ηφαιστειογενή πέτρα. 

β) Ανοιχτές κλίμακες. 

γ) Τοίχοι αντιστήριξης. 

δ) Κόγχες. 

ε) Καμινάδες και υπαίθριοι παραδοσιακοί φούρνοι. 

στ) Διακοσμητικές κορνίζες νεοκλασικού τύπου στη 
στέψη ή πάνω από τα πρέκια. 


18. Η τελική επεξεργασία των όψεων των κτιρίων είναι 
σοβάς τριφτός ή πεταχτός. 

Επίσης μπορούν να εμφανίζονται τμήματα των ηφαι¬ 
στειογενών λίθων που παραδοσιακά αποτελούσαν το 
υλικό της τοιχοποιίας. 

19. Για τον χρωματισμό των όψεων των κτιρίων χρησιμο¬ 
ποιείται υδρόχρωμα λευκό ή ώχρα. 

Ο χρωματισμός των εσοχών, στοιχείων τμημάτων ή ολο¬ 
κλήρου του κτιρίου με άλλο χρώμα πλην του λευκού υπό- 
κειται στην έγκριση της Ε.Π.Α.Ε. 

Η χρήση μαρμαροκονίας στη σύνθεση των επιχρισμάτων 
των εξωτερικών όψεων επιτρέπεται μόνο σε νεοκλασσι- 
κού ρυθμού κτίρια. 

20. Απαγορεύεται η ολοκλήρωση των οικοδομικών ερ¬ 
γασιών (επιχρίσματα, χρωματισμοί) στον όροφο κτιρίων 
πριν την ολοκλήρωση της φάσης των εξωτερικών επιχρι¬ 
σμάτων στο ισόγειο. 

21. Απαγορεύεται η τοποθέτηση πετασμάτων (τεντών) 
σε οποιουσδήποτε χώρους πλην των ισογείων χώρων πα¬ 
ραμονής ατόμων των κέντρων αναψυχής, εστιατορίων, 
αναψυκτηρίων. 

Οι τέντες πρέπει να είναι λευκές περιορισμένων δια¬ 
στάσεων και για την τοποθέτησή τους απαιτείται η έκδοση 
οικοδομικής άδειας μετά από έγκριση της Ε.Π.Α.Ε. ως 
προς τη μορφή τις διαστάσεις, τα υλικά και τον τρόπο στή¬ 
ριξής τους. 

Απαγορεύεται η τοποθέτηση τεντών από πλαστικό, 
αλουμίνιο ή άλλο μέταλλο. .. . 

Στη Ζώνη Β απογορεύεται παντελώς η τοποθέτηση 
οποιουδήποτε είδους στεγάστρου . 

22. Απαγορεύεται η τοποθέτηση κάθε είδους φωτεινών 
ή μη επιγραφών και διαφημίσεων σε οποιαδήποτε θέση 
των ακινήτων καθώς και σε ικριώματα μέσα στο χώρο των 
οικοπέδων ή μπροστά από αυτά. 

Στις ζώνες Α και Β επιτρέπονται μόνο μη φωτεινές επι¬ 
γραφές περιορισμένων διαστάσεων που πληροφορούν για 
τη χρήση των χώρων του κτιρίου και που τοποθετούνται σε 
θέση που δεν καλύπτουν ή αλλοιώνουν τη μορφή του κτι¬ 
ρίου, μετά από έγκριση της ΕΠΑΕ και γνώμη της Κοινότη¬ 
τας. 

Γ ια την παραπάνω έγκριση απαιτούνται: 

α) Φωτογραφία του κτιρίου και των γειτονικών του. 

β) Σχέδια της όψης όπου θα τοποθετηθεί η επιγραφή, 
τομές και σχηματική παράσταση της επιγραφής και 

γ) Τεχνική περιγραφή όπου θα αναφέρονται τα υλικά, ο 
τρόπος κατασκευής και στήριξης και οποιεσδήποτε άλλες 
κατατοπιστικές διευκρινίσεις. 

Η Ε.Π.Α.Ε., κατά την κρίση της και μετά από γνώμη της 
Κοινότητας επεμβαίνει και σε περιπτώσεις επιγραφών ή 
διαφημίσεων που προϋπήρχαν του χρόνου δημοσίευσης 
του παρόντος διατάγματος προκειμένου να επιφέρει τρο¬ 
ποποιήσεις για την προστασία του παραδοσιακού περι¬ 
βάλλοντος. 

Οι υπάρχουσες επιγραφές ή διαφημίσεις επανελέγχο¬ 
νται και προσαρμόζονται στις διατάξεις του παρόντος 
μέσα σε διάστημα 6 μηνών. 

23. Απαγορεύεται οποιαδήποτε προεξοχή εκτός οικο¬ 
δομικής γραμμής προκειμένου να χρησιμοποιηθεί ως προ¬ 
θήκη για την τοποθέτηση εμπορευμάτων. 

Απογορεύονται επίσης στις όψεις των κτιρίων διακο¬ 
σμήσεις, γλυπτικής ή ζωγραφικής, οι οποίες δεν εναρμο¬ 
νίζονται με τα παραδοσιακά πρότυπα. 

24. Απογορεύεται η κατεδάφιση ή αλλοίωση προεξοχών 
όπως εξωτερικές συμπαγείς σκάλες, γούρνες ή κρήνες, 
μνημεία, βράχια, διαμορφωμένοι αναβαθμοί, ζαρντινιέρες 
ή υπάρχοντα φυτά και η στήριξή τους, πάγκοι μαρμάρινοι ή 
πέτρινοι και παραδοσιακές πορτοσιές, ακόμη και αν αυτά 
τα στοιχεία εμποδίζουν την κυκλοφορία. 

25. Επιτρέπεται η τοποθέτηση ηλιακού θερμοσίφωνα 
σε σημεία μη εμφανή του περιβάλλοντα χώρου και του κτι¬ 
ρίου μόνο στη Ζώνη Α, απαγορευμένων τελείως στη Ζώνη 
Β. 

26. Επιτρέπεται η αναστήλωση ερειπωμένων κτισμά- 
των, ύστερα από γνώνη της Ε.Π.Α.Ε. ακόμα και αν οι απαι- 
τούμενες να εκτελεσθούν εργασίες αντίκεινται στις δια¬ 
τάξεις του παρόντος. 

Η αναστήλωση επιτρέπεται κατόπιν τεκμηριωμένης 
έρευνας (φωτογραφίες με βεβαίωση χρονολογίας θεωρη¬ 
μένες από την Κοινότητα, εγκεκριμένα σχέδια, σαφή ίχνη, 
βιβλιογραφικές μαρτυρίες, τεχνική έκθεση, επίσημα έγ¬ 
γραφα κ.λπ.) η οποία αποδεικνεύει την ακριβή μορφή του 
χτίσματος και εφόσον η Ε.Π.Α.Ε. διαπιστώνει μετά από 
αυτοψία ότι δεν εμποδίζεται η θέα ομόρων ιδιοκτησιών 
από την παραπάνω αναστήλωση. 

Επίσης επιτρέπεται η επισκευή και αποκατάσταση πα¬ 
λαιών κτιρίων αντιπροσωπευτικών της παραδοσιακής αρ¬ 
χιτεκτονικής κατά την κρίση της Ε.Π.Α.Ε. έστω και αν οι 
απαιτούμενες να εκτελεσθούν εργασίες αντίκεινται στις 
διατάξεις του παρόντος και εφόσον η Ε.Π.Α.Ε. διαπιστώ¬ 
σει μετά από αυτοψία ότι δεν εμποδίζεται η θέα των ομό¬ 
ρων ιδιοκτησιών. 

Η παραπάνω επέμβαση γίνεται εφόσον υπάρχουν απο¬ 
δεικτικά στοιχεία για την ακριβή αρχική μορφή του κτιρίου 
(φωτογραφίες, με βεβαίωση χρονολογίας, θεωρημένες 
από την Κοινότητα ή εγκεκριμένα σχέδια ή βιβλιογραφικές 
μαρτυρίες κατά τα προηγούμενα). 

Η επισκευή και η αναστήλωση ερειπωμένων χτισμάτων 
απαγορεύεται κατά μήκος του κεντρικού πεζοδρόμου 
προς τη μεριά της Καλντέρας (στη Ζώνη Β). 

Εντός των Ζωνών Α και Β επιτρέπεται η μετατροπή πα¬ 
ραδοσιακών κτισμάτων σε ξωνώνες ή επιπλωμένα διαμε¬ 
ρίσματα μέχρι 20 κλίνες, ανεξάρτητα από τη λειτουργική 
μορφή και την τάξη σύμφωνα με τις διατάξεις του 33/ 
4.1.1979 Π.Δ/τος «Περί τουριστικών καταλυμάτων εντός 
παραδοσιακών χτισμάτων» (Α' 10). 

27. Σε όλη την περιοχή της Ζώνης Β του οικισμού απα¬ 
γορεύεται η λειτουργία Επιχειρήσεων ΡΑ8Τ ΡΟΟϋδ 
εστιατορίων, ζαχαροπλαστείων, υπεραγορών, χορευτικών 
κέντρων (01800 - ΒΑΗ, νυκτερινά κέντρα). 

Στη ζώνη Α απαγορεύονται οι υπεραγορές, πολυκατα¬ 
στήματα και χορευτικά κέντρα. 

28. Οι περιφράξεις των οικοπέδων κατασκευάζονται 
από τοιχοποιία επιχρισμένη ή κολυμπιτή λιθοδομή και σύμ¬ 
φωνα με τα παραδοσιακά πρότυπα, ύψους μέχρι 0,80 και 
πάχους τουλάχιστον 0,40 μ. 

Για τα υλικά κατασκευής το ύψος και τη μορφή των αυ¬ 
λοθύρων λαμβάνονται υπόψη τα παραδοσιακά πρότυπα. 

29. Σε περίπτωση κατασκευής τοίχων αντιστήριξης, 
πρέπει να διαμορφώνονται από άποψη υλικού και τρόπου 
κατασκευής σύμφωνα με τα παραδοσιακά πρότυπα. 

30. Για τη διαμόρφωση των ακαλύπτων χώρων επιτρέ¬ 
πονται μόνο οι απολύτως αναγκαίες εσκαφές. Σε περί¬ 
πτωση κεκλιμένου εδάφους επιτρέπεται η διαμόρφωση 


του οικοπέδου με αναλημματικούς τοίχους ή πρανή, μεγί¬ 
στου ύψους 1,50 μ. Για μεγαλύτερο ύψος απαιτείται η 
σύμφωη γνώνη της Ε.Π.Α.Ε. 

31. Απαγορεύεται η αντικατάσταση υπαρχόντων πέτρι¬ 
νων λιθόστρωτων ή πλακόστρωτων δρόμων, πεζοδρομίων 
ή διαπλατύνσεων οποιουδήποτε πλάτους με οποιοδήποτε 
άλλο υλικό εκτός από το ήδη υπάρχον. 

32) Κάθε έργο υποδομής που εκτελείται από Οργανι¬ 
σμό Κοινής Ωφέλειας (όπως ΔΕΗ, ΟΤΕ) επιβάλλεται να εί¬ 
ναι υπόγειο. Επίσης κάθε εργασία που αφορά τη διαμόρ¬ 
φωση, τροποποίηση ή ανάπλαση κοινοχρήστων χώρων, 
πρέπει να προσαρμόζεται στα παραδοσιακή πρότυπα και 
μετά από έγκριση τη Ε.Π.Α.Ε. Ειδικότερα η τοποθέτηση 
μετρητού ηλεκτρικού ρεύματος και κάθε άλλου στοιχείου 
παροχής των οργανισμών κοινής ωφελείας δεν πρέπει να 
τοποθετείται σε εμφανή επιφάνεια. 

33. Οι οργανισμοί κοινής ωφελείας υποχρεούνται σε 
αποκατάσταση της αρχικής μορφής οδών και κοινοχρή¬ 
στων χώρων εις τους οποίους επενέβησαν για την εγκατά¬ 
σταση των δικτύων τους. 

34. Απαγορεύονται οι τοποθετήσεις κεραιών τηλεορά- 
σεως μετά την τοποθέτηση αναμεταδότη στο νησί. 

35. Δεν επιτρέπεται κάθε είδους χρήση μικροφωνικών 
εγκαταστάσεων και ενισχυτών σε ανοικτούς ιδιωτικούς ή 
δημόσιους χώρους. 

36. Δεν επιτρέπεται η χρήση και η κατάληψη, από τρα¬ 
πέζια, καρέκλες, προθήκες, κ.λπ., των πεζοδρόμων και 
των δρόμων για την εξυπηρέτηση και υπαίθρια επέκταση 
των καταστημάτων της περιοχής. Κατ’ εξαίρεση επιτρέ¬ 
πεται η τοποθέτηση τραπέζιών σε περιορισμένα τμήματα 
πλατωμάτων και πεζοδρομίων με άδεια της Κοινότητας 
και ύστερα από σύμφωνη γνώμη της ΕΠΑΕ και της Κοινό¬ 
τητας. 

37. Ειδικότερα δεν επιτρέπεται η λειτουργία οποιοσδή¬ 
ποτε χρήσης που άσχετα από το είδος της, το μέγεθός 
της, ή την ονομασία της, αποτελεί πηγή όχλησης για το 
περιβάλλον και ιδιαίτερα τη νύχτα. Η απογόρευση επιβάλ¬ 
λεται σε περίπτωση οποιοσδήποτε όχλησης της κατοικίας 
ανεξάρτητα αν αυτή προκαλείται από τις εγκαταστάσεις 
των χώρων ή το προσωπικό ή την πελατεία (μεγάφωνα, μι¬ 
κρόφωνα, ενισχυτές, μουσικά συγκροτήματα, προσέ¬ 
λευση ή αποχώρηση πελατών κυκλοφοριακά προβλήματα, 
σκουπίδια). 

38. Το Πολεοδομικό Γ ραφείο Θήρας σε περίπτωση που 
υποπέσει στην αντίληψή του, όχληση προκαλουμένη με 
οποιοδήποτε τρόπο από υφιστάμενες χρήσεις, ελέγχει τη 
νομιμότητα της λειτουργίας της επιχείρησης, το μέγεθος 
και το είδος της όχλησης και επιβάλλει όρους για τη βελτί¬ 
ωση της λειτουργίας και την άρση της όχλησης αυτής. 

Εφόσον η όχληση αυτή αφορά ηχητική ή περιβαλλοντική 
ρύπανση επιβάλλεται άμεση συμμόρφωση. Στην περί¬ 
πτωση που απαιτείται η λήψη πρόσθετων μέτρων ορίζεται 
προθεσμία για τη συμμόρφωση μετά τη διαπίστωση της 
οποίας επιτρέπεται η επανάληψη της λειτουργίας. 

39. Κατά παρέκκλιση και για τις δύο Ζώνες ισχύουν τα 
παρακάτω 

α) Χρήσεις που υπήρχαν πριν από τη δημοσίευση του 
παρόντος Π.Δ/τος επιτρέπεται να συνεχίσουν να λειτουρ¬ 
γούν κατά παρέκκλιση και επί μία πενταετία από της δημο- 
σιεύσεως του παρόντος, εφόσον διαθέτουν νόμιμη άδεια, 
κατάλληλο γι’ αυτές χώρο, όπως ορίζουν οι σχετικές πολε- 
οδομικές και ειδικές διατάξεις και δεν αποτελούν πηγή 

όχλησης για το περιβάλλον, την κυκλοφορία και ιδιαίτερα 
την κατοικία. 

β) Επιτρέπεται κατά παρέκκλιση και επί μία πενταετία 
από της δημοσιεύσεως του παρόντος, η χορήγηση άδειας 
λειτουργίας επιχείρησης εφόσον πληρούνται οι ειδικές για 
την εγκατάσταση της χρήσης διατάξεις και κατά την ημέρα 
δημοσίευσης του παρόντος Δ/τος είχε εκδοθεί άδεια 
έναρξης άσκησης επιτηδεύματος και είχε διαμορφωθεί ο 
χώρος για τη συγκεκριμένη χρήση, με άδεια της Πολεοδο- 
μικής Υπηρεσίας. 

γ) Για την εγκατάσταση νέας λειτουργίας ή συνέχιση της 
υπάρχουσας με νέο ιδιοκτήτη και εφόσον δεν απαγορεύε¬ 
ται από τις διατάξεις του παρόντος Δ/τος απαιτείται προέ¬ 
γκριση από την Ε.Π.Α.Ε. και την Κοινότητα, είτε είναι ανα¬ 
γκαία η έκδοση οικοδομικής άδειας και άδειας λειτουρ¬ 
γίας για την εγκατάσταση αυτή είτε όχι. Η προέγκριση 
αυτή μπορεί να συνοδεύεται από οδηγίες μετά την εκτέ¬ 
λεση των οποίων δίνεται η οριστική έγκριση. Τα ανωτέρω 
δεν ισχύουν για τις κατοικίες. 

δ) Επιτρέπεται η εφάπαξ μεταβίβαση χρήσεων σε πρό¬ 
σωπα α' βαθμού συγγένειας σε περιπτώσεις συνταξιοδό- 
τητης, θανάτου, κλπ, όταν δεν επιτρέπεται η χρήση αυτή 
εφόσον η λειτουργία είναι με νόμιμη άδεια. 

40) Στις περιπτώσεις καταστρατήγησης ή παραβίασης 
των επιτρεπομένων χρήσεων επιβάλλεται η σφράγιση του 
ακινήτου σύμφωνα με την υπ’ αριθ. 44242/2361/89 
Υπουργική Απόφαση (Β' 380). Σε περίπτωση υποτροπής η 
νέα σφράγιση είναι οριστική. 

41. Για κάθε θέμα που αφορά τη χρήση των οδών, πεζο¬ 
δρόμων, πλατειών (τοποθέτηση τραπέζιών κλπ) και εν γέ- 
νει κοινοχρήστων χώρων επιβάλλεται η σύμφωνη γνώμη 
της Κοινότητας και της Ε.Π.Α.Ε. 

42. Κάθε εργασία που εκτελείται στην περιοχή, όπως 
ανεγέρσεις, μερική ή ολική κατεδάφιση ετοιμόρροπων ή 
μη κτιρίων, επισκευές, μικροεπισκευές κτιρίων, καθαιρέ¬ 
σεις στοιχείων κτιρίων καθώς και όλα τα θέματα που αφο¬ 
ρούν τη χρήση των κτιρίων των οδών (πεζόδρομοι, χώροι 
στάθμευσης αυτοκινήτων, κλπ) και γενικά στους κοινό¬ 
χρηστους χώρους υπόκεινται στον έλεγχο της Ε.Π.Α.Ε. και 
τη γνώμη της Κοινότητας. Η πολεόδομική Υπηρεσία διαβι¬ 
βάζει υποχρεωτικά στην ΕΠΑΕ το φάκελλο οποιοσδήποτε 
θέματος προκειμένου αυτή να γνωμοδοτήσει. 

Ειδικότερα για θέματα χρήσεων των κτιρίων επεμβά¬ 
σεων επί οδών και κοινοχρήστων χώρων απαιτείται και η 
γνώμη του Κοινοτικού Συμβουλίου. 

Η μελέτη που υποβάλλεται για έλεγχο στην Ε.Π.Α.Ε. 
πρέπει να περιλαμβάνει τουλάχιστον τα παρακάτω στοι¬ 
χεία: 

α) Μια σειρά αρχιτεκτονικών σχεδίων (ή προσχεδίων). 

β) Τοπογραφικό διάγραμμα με ακρίβεια σε κλίματα 
2:200 όπου σημειώνεται η υπάρχουσα κατάσταση με τα 
υψόμετρα, τα διαγράμματα κάλυψης (υπάρχον και προτει- 
νόμενο) τα γειτονικά οικόπεδα όπου σημειώνεται ο αριθ¬ 
μός ορόφων του κτιρίου που υπάρχει εντός των οικοπέδων 


αυτών, η παλαιότητά τους, με τον αντίσχοιχο χαρακτηρι¬ 
σμό τους, η θέση και οι διαστάσεις του ακαλύπτου χώρου 
των καθώς και τουλάχιστον τρεις τομές του εδάφους του 
οικοπέδου ώστε να είναι δυνατή η αναγνώριση τυχόν 
υπαρχόντων υποσκάφων. 

43. Για τη σύνδεση του κτιρίου με τα δίκτυα ύδρευσης 
αποχέτευσης και ηλεκτρικού ρεύματος γίνεται τελική θε¬ 
ώρηση της οικοδομικής άδειας μετά από αυτοψία του αρ¬ 
μοδίου πολεοδομικού γραφείου. 

Η θεώρηση αφορά τη διαπίστωση της πιστής εφαρμο¬ 
γής των εγκεκριμένων σχεδίων από την Ε.Π.Α.Ε. για την 
τήρηση πολεοδομικών διατάξεων. 

Σε περίπτωση μη ύπαρξης δικτύου αποχέτευσης η θεώ¬ 
ρηση της άδειας γίνεται αφού έχει κατασκευασθεί στεγα¬ 
νός βόθρος. 

Μετά την κατασκευή αποχετευτικού δικτύου στον οικι¬ 
σμό της Οίας γίνεται υποχρεωτική σύνδεση των οικοδο¬ 
μών μέσα σε έξι μήνες διακοπτομένης διαφορετικά κάθε 
λειτουργίας των υφισταμένων χρήσεων. 

44. Απογορεύεται τα υλικά των εκσκαφών (μπάζα) από 
τις Ζώνες Α και Β του οικισμού να ρίπτονται στην περιοχή 
της Καλντέρας. 

45. Υπάρχουσες οικοδομές που έχουν ανεγερθεί με οι¬ 
κοδομική άδεια ή οικοδομές προϋφιστάμενες του 1955 
και οι οποίες βρίσκονται εκτός των ορίων της Β Ζώνης 
προς την Καλντέρα μπορούν να επισκευάζονται για λό¬ 
γους χρήσης και υγιεινής μετά από έγκριση της Ε.Π.Α.Ε. 
και γνώνη της Κοινότητας. 

46. Ως προς τη θέση του κτιρίου στο οικόπεδο και τα 
ύψη, δεν έχουν εφαρμογή τα άρθρα 9 του ΓΟΚ (Ν.1577/ 
85) και 41 του Ν.1337/83 καθό μέρος καθορίζονται από 
τις διατάξεις του παρόντος. 

Άρθρο 3 

Οικοδομικές άδειες που έχουν εκδοθεί με τις ισχύου- 
σες διατάξεις και μέχρι τη δημοσίευση του παρόντος ανα¬ 
θεωρούνται μόνο ως προς τους ειδικούς μορφολογικούς 
όρους του άρθρου 2 του παρόντος. 

Άρθρο 4 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

